stanford-oval/wikipedia huggingface dataset:
Wear OS
Käyttö

Wear OS -laitteet ovat yhteensopivia Android-laitteiden kanssa. Lisäksi on huhuttu, että Google on kehittämässä Wear OS:iin yhteensopivuutta iPhonejen kanssa. Wear OS -kellot yhdistetään puhelimeen Wi-Fi-verkolla tai Bluetoothilla.
Wear OS -kellot vastaanottavat ilmoituksia puhelimesta ja seuraavat käyttäjän aktiivisuutta. Kellossa on Google Now -palvelu, joka aktivoituu "Okay Google" -komennolla. Se osaa vastata käyttäjän kysymyksiin ja toimii kauko-ohjaimena muille laitteilla.
Helmikuussa 2017 julkaistun Wear OS 2.0 -päivityksen myötä Wear OS:ia käyttävistä älykelloista tuli vähemmän älypuhelimista riippuvaisia. Päivityksen myötä älykelloihin tuli oma Google Play -sovelluskauppa, tuki Google Pay -maksuille ja Google Assistant.
Laitteita

Moto 360
LG G Watch
LG G Watch R
LG Watch Urbane
Asus ZenWatch
SmartWatch 3
Samsung Galaxy Gear
Samsung Gear Live
Sony SmartWatch 3
Huawei Watch
Mobvoi TicWatch E/S
Mobvoi TicWatch Pro
Aiheesta muualla

Kuvia tai muita tiedostoja aiheesta Wear OS Wikimedia Commonsissa
Viralliset kotisivut (englanniksi)
Niklas Nordgren

Niklas Nordgren voi tarkoittaa seuraavia henkilöitä:
Niklas Nordgren, ruotsalainen vuonna 1979 syntynyt jääkiekkoilija
Niklas Nordgren, suomalainen vuonna 2000 syntynyt jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Niklas Nordgren”, voi hakea sivunnimihaulla, laajalla sivunnimihaulla tai tekstihaulla.
Winchester Model 1897

Winchester Model 1897 sotilasmalli.
Winchester Model 1897 on yhdysvaltalainen John Moses Browningin suunnittelemaan Winchester Model 1893 -haulikkoon perustuva pumppuhaulikko. Asetta valmistettiin vuoteen 1957 asti yli miljoona kappaletta eri kaliipereissa ja eri piipun pituuksilla. Se oli myös Yhdysvaltojen asevoimien käytössä ensimmäisessä ja toisessa maailmansodassa ja vielä Persianlahden sodassa.
Nalbert

Nalbert Tavares Bitencourt eli ”Nalbert” (9. maaliskuuta 1974) on brasilialainen lentopalloilija, olympiavoittaja ja maailmanmestari.
Paluu

Nalbert lopetti lentopallon hetkellisesti vuonna 2005. Hän päätti keskittyä lentopallon sisaruslaji rantalentopalloon. Rantalentopallossa hän menestyi myös kohtuullisesti, mutta ei kuitenkaan niin hyvin että hän olisi pystynyt elättämään itsensä. Hän päätti pelata lentopallokentille, ja teki sopimuksen Italian A1-liigaan Cimone Modenan kanssa kaudeksi 2007. Modenassa Nalbert löysi taas peli-ilonsa lentopalloon, ja päätti myös sarjakauden jälkeen jatkaa Brasilian maajoukkueen mukana ja sen kapteenina. Brasilia voitti kesän aikana Maailmanliigan, Etelä-Amerikan mestaruuden, Pan-American mestaruuden ja kauden kruunasi vielä Maailmancupin voitto, ja pääsy olympialaisiin. Nalbert teki kauden päätteeksi myös sopimuksen kotimaahansa Brasiliaan, Minasin joukkueen kanssa.
Saavutukset

Maailmancupin voitto 2007
Lentopallon Maailmanliigan voitto 2007
Etelä-Amerikan mestaruus 2007
Pan American mestaruus 2007
Lentopallon maailmanliiga voitto 2004
Olympiakultaa 2004
MaailmanCupin voitto 2003
Italian cupin voitto 2003
Lentopallon maailmanliigan voitto 2003
Lentopallon Maailmanmestaruus 2002
Italian Cupin voitto 2001
CEV-cupin voitto 2001
Seuroja

| 0 | 1 | 2 | 3 |
| --- | --- | --- | --- |
| Club | Country | From | To |
| Minas Belo Horizonte |  Brasilia | 1992-1993 | 1993-1994 |
| Banespa São Bernardo do Campo |  Brasilia | 1994-1995 | 1996-1997 |
| Olympikus São Caetano |  Brasilia | 1997-1998 | 1998-1999 |
| Macerata |  Italia | 1999-2000 | 2001-2002 |
| Panasonic Panthers |  Japani | 2001-2002 | 2001-2002 |
| Macerata |  Italia | 2002-2003 | 2003-2004 |
| Minas Belo Horizonte |  Brasilia | 2004-2005 | ... |
Aiheesta muualla

Nalbertin rantalentopallotilastot
Brunkebergin kirkko

| Brunkebergin kirkko Brunkeberg kyrkje |
| --- | --- |
 Kirkko vuonna 2012.
Sijainti:  Kviteseid, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1790
Suunnittelija:  Ådne T. Naper
Materiaali:  puu
Istumapaikkoja:  303
Lisää rakennusartikkeleitaArkkitehtuurin teemasivulla
Brunkebergin kirkko (norj. Brunkeberg kyrkje) on Kviteseidin kunnassa Norjassa sijaitseva puinen ristikirkko vuodelta 1790.
Aiheesta muualla

Kuvia tai muita tiedostoja aiheesta Brunkebergin kirkko Wikimedia Commonsissa
Why Would Anyone Believe in God?

Why Would Anyone Believe in God? on kognitiivisen uskontotieteen edustajan Justin Barrettin kirja, joka käsittelee ihmisen luontaista taipumusta uskoa Jumalaan ja tämän taipumuksen erilaisia tulkintoja.
Miksi ihmiset uskovat Jumalaan?

Barrettin vastauksena on, että ihmiset uskovat Jumalaan, koska ihmismieli on rakennettu niin, että se luonnostaan tuottaa uskon Jumalaan. Barrettin mielestä usko Jumalaan on lähes väistämätön seuraus siitä, miten ihmismieli on rakennettu.
Barrettin mukaan "usko Jumalaan on lähes väistämätön seuraus siitä, miten mielemme on rakennettu. Suurin osa uskomuksistamme on seurausta sellaisten mielen työkalujen toiminnasta, jotka ovat tietoisuutemme alapuolella. Se, mitä tietoisesti uskomme, on suureksi osaksi näiden tiedostamattomien uskomusten tuotosta." Hän kirjoittaa edelleen, että "usko jumaliin sopii hyvin yhteen näiden automaattisten olettamusten kanssa; usko kaikkitietävään, kaikkivaltiaaseen Jumalaan sopii vielä paremmin yhteen kyseisten olettamusten kanssa."
Miksi ihmiset uskovat Jumalaan? > Kirjan takakannen kommentteja

Pascal Boyer Washingtonin yliopistosta St. Lousista kuvaa kirjaa "teräväksi ja haastavaksi kuvaukseksi kognitiitivisesta uskontotieteestä. Sen on kirjoittanut psykologi, joka käytännöllisesti katsoen keksi kyseisen tutkimusalan. Barrett yhdistää poikkeuksellisen käsitteellisen täsmällisyyden helposti luettavaan tyyliin. Tämän tulisi tarjota tarpeellisen oppaan uskonnon opiskelijoille ja tutkijoille ja kartan alan myöhemmälle kehittämiselle."
Yalen yliopiston professori Nicholas Wolterstorff toteaa: "Tuhansien vuosien ajan filosofit ja muut ovat tarjonneet selityksiä uskonnolliselle uskolle. Barrettin selonteko haastaa kaikki tuntemani selitykset; se perustuu kiehtoviin ja innovatiivisiin empiirisiin tutkimuksiin ja terävään filosofiseen analyysiin. Hänen teoriansa on innovatiivinen, vakuuttava ja provokatiivinen monissa kohdissa, ei vähiten johtopäätöksessä, jonka mukaan teismi. ei ateismi, on luonnollinen tilamme. Tämä kirja ravistelee tutkimusalaa; kaikkien uskonnonfilosofien ja uskonnonpsykologien on otettava se huomioon."
Cambridgen yliopiston professori Robert Hinde sanoo: "Hienosti argumentoidussa esityksessään Justin Barrett yhdistää aineistoa kognitiivisesta psykologiasta osoittaakseen, että usko Jumalaan on luonnollinen. Usko on intuitiivisesti tyydyttävä, koska se riippuu kaikkien ihmisten omistamista henkisistä työkaluista. Sen luonnollisuus ei merkitse, että se on tosi, sillä henkiset työkalut kehittyivät luonnollisen ja kulttuurisen valinnan avulla auttaakseen ihmisiä pysymään hengissä, ei löytääkseen totuutta. Tästä kirjasta tulee uskonnontotieteen klassikko ja antropologien, teologien ja luonnontieteilijöiden ja muiden uskonnon voimaa ihmettelevien tulisi lukea se."
Nokia 6110 Navigator

| 6110 Navigator |
| --- | --- |

Julkaistu:  Q2/2007
Käyttöverkot:  EGSM 900, GSM 850/1800/1900, WCDMA 2100
Mitat:  101 × 49 × 20
Paino:  125
Näytön kuvatarkkuus:  240 × 320
Värien lukumäärä:  16,7 miljoonaa
Muisti:  40 megatavua
Kamera:  2 megapikseliä (1 600 × 1 200 pikseliä) ja CIF (352 × 288 pikseliä)
Radio:  kyllä
Musiikkisoitin:  kyllä
Valmiusaika:  11 päivää eli 264
Puheaika:  GSM: 3,5 tuntia, WCDMA: 2,5
Käyttöjärjestelmä:  Symbian OS 9.1 + S60 3rd Edition
Tiedonsiirto:  GPRS, EGPRS, HSDPA
Liitännät:  Bluetooth, USB
Muuta:  GPS-paikannin
Infobox OKNimi-testi OK: 
Nokia 6110 Navigator on Nokian GPS-paikantimella varustettu keskihintainen liukuläppäpuhelin. Siinä on GPS-paikannin ja karttaohjelmisto pääosiona, minkä lisäksi siinä on myös 2 megapikselin kamera, 3G + HSDPA sekä musiikkisoitin ja radio. Puhelimessa on sisäistä muistia 40 megatavun verran, mutta MicroSD muistikortin avulla laajennettavissa aina kahdeksaan gigtavuun saakka. Julkaisu tapahtui 12. helmikuuta 2007 Barcelonassa pidetyillä 3GSM-messuilla.
Aiheesta muualla

Kuvia tai muita tiedostoja aiheesta Nokia 6110 Navigator Wikimedia Commonsissa
Käyttöohjeet (Arkistoitu – Internet Archive)
Nokia 6110 Navigator - Tuki
Nokia 6131

| Nokia 6131 |
| --- | --- |

Valmistaja:  Nokia
Julkaistu:  helmikuu 2006
Infobox OKNimi-testi OK: 
Nokia 6131 on Nokian helmikuussa 2006 julkaisema simpukkamallinen matkapuhelin, jossa on Nokian suljettu S40 ohjelmistoalusta. 
Nokia 6131ssä on myös 1,3 megapikselin digitaalikamera, musiikki- ja videotoistin ja radio.
Nokia 6126
Eri versiot

6126: USA:n versio Nokia 6131:stä, ei sisällä FM-radiota eikä Infrapunaa (julkaistu AT&T:lle)
6131: Perusversio
6131 NFC: sisältää Near Field Communication -tekniikan
6133: Hopeinen näppäimistö (vrt. musta 6131ssä) (julkaistu T-Mobilelle)
Aiheesta muualla

Käyttöohjeet (Arkistoitu – Internet Archive)
mobile-review
Nokia 6131 - Tuki
Nokia 6125

| Nokia 6125 |
| --- | --- |
Julkaistu:  2006
Käyttöverkot:  GSM 850/900/1800/1900
Mitat:  90 × 46 × 23.6
Paino:  98
Näytön kuvatarkkuus:  128 × 160
Värien lukumäärä:  65 000
Muisti:  sisäinen 11 Mt, MicroSD-muistikorttipaikka (tuki max 2 Gt korteille)
Kamera:  1,3 MP (1280 × 1024)
Radio:  kyllä
Musiikkisoitin:  ei
Valmiusaika:  noin 280h
Puheaika:  noin 5h
Tiedonsiirto:  GPRS, EDGE
Liitännät:  infrapuna, Bluetooth 2.0, USB
Infobox OKNimi-testi OK: 
Nokia 6125 on Nokian vuonna 2006 julkaisema matkapuhelin.
Ominaisuudet

ennakoiva tekstinsyöttö
äänimuistiinpanot
värit: musta
Aiheesta muualla

Nokia 6125 - Tuki
Käyttöohjeet (Arkistoitu – Internet Archive)
Neil Eckersley

| Mitalit> Maa:  Iso-Britannia.Miesten judo. Olympialaiset  | Mitalit> Maa:  Iso-Britannia.Miesten judo. Olympialaiset  | Mitalit> Maa:  Iso-Britannia.Miesten judo. Olympialaiset  | Maa:  Iso-Britannia> Miesten judo. |
| --- | --- | --- | --- |
|  Pronssia | Los Angeles 1984 | 60 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Pariisi 1987 | 60 kg |  |
|  Pronssia | Pamplona 1988 | 60 kg |  |
Neil J. Eckersley (s. 5. huhtikuuta 1964 Bolton) on brittiläinen judoka. Eckersley kilpaili 60 kilogramman sarjassa.
Eckersley osallistui Los Angelesin olympialaisiin 1984 ja saavutti olympiapronssia. Soulin olympialaisissa 1988 hän sijoittui jaetulle 14:nnelle sijalle voittamalla kaksi ja häviämällä yhden kamppailun.
Euroopan-mestaruuskilpailuissa Eckersley oli pronssilla Pariisissa 1987 ja Pamplonassa 1988.
Britannian mestaruuden Eckersley voitti vuonna 1985.
Whim

Whim on suomalaisen Maas Globalin kehittämä palvelu, joka tarjosi eri liikennemuotoja keskitetysti. Palvelun tarkoituksena oli keskittää erilaiset julkisen liikenteen muodot sekä taksit ja yhteiskäyttöautot yhteen mobiiliohjelmistoon.
Whimiä operoivan Maas Global Oy:n perusti yrittäjä Sampo Hietanen vuonna 2015. Whim-mobiiliohjelmisto lanseerattiin ensi kertaa Helsingin alueella Länsimetron avautuessa marraskuussa 2017. Tämän jälkeen palvelu on levittäynyt Antwerpeniin, Belgiaan sekä Birminghamiin, Englantiin. Maaliskuussa 2019 Whimillä oli Helsingissä yli 70 000 käyttäjää, joista noin 10 000 oli aktiivisia, vakiintuneita käyttäjiä.
Yhtiöön ovat sijoittaneet muun muassa Transdev, Denso, Toyota ja Veho.
Whim on saanut markkinaetua tarjoamalla Helsingin seudun liikenteen kausilippuja ja takseja jyrkästi tappiollisella hinnalla.
Maas Global on tehnyt vuoden 2016 jälkeen yhteensä 50 miljoonaa euroa tappiota.
Whim-liikkumissovelluksesta tunnettu suomalaisyhtiö MaaS Global on hakeutunut konkurssiin maaliskuussa 2024.
Aiheesta muualla

Palvelun verkkosivut (Arkistoitu – Internet Archive)
NewOpenWorld Corporationin uudet maailman seitsemän ihmettä

NewOpenWorld Corporationin uudet maailman seitsemän ihmettä 21 finalistimaata
Uudet maailman seitsemän ihmettä on yksi monista uuden ajan luetteloista, joihin sisältyy kulttuurihistoriallisesti arvokkaita kohteita maailmalla. Idea pohjautuu antiikin kreikkalainen Filon Bysanttilaisen luetteloon maailman seitsemästä ihmeestä.
Uusi luettelo valittiin maailmanlaajuisen äänestyksen perusteella ja tulokset julkistettiin juhlagaalassa Lissabonissa 7. heinäkuuta 2007. Järjestäjänä toimi sveitsiläinen yritys NewOpenWorld Corporation.
Tausta

Luettelo uusista maailman seitsemästä ihmeestä oli sveitsiläisen liikemiehen Bernard Weberin idea, jonka hän käynnisti vuonna 1999. Vuonna 2004 projektin johtoon siirtyi Federico Mayor, espanjalainen entinen ministeri ja entinen UNESCOn johtaja.
24. marraskuuta 2005 mennessä löydettiin 177 harkinnan arvoista monumenttia. 1. tammikuuta 2006 NOWC:n asiantuntijapaneeli supisti äänestyksen 77:stä eniten ääniä saaneesta kohteesta 21 monumenttiin: 
Ateenan Akropolis, Alhambra, Angkor Wat, Chichen Itza, Rio de Janeiron Kristus-patsas, Colosseum, Pääsiäissaaren moait, Eiffelin torni, Kiinan muuri, Hagia Sofia, Kiyomizu-dera, Moskovan Kreml, Machu Picchu, Neuschwansteinin linna, Petra, Gizan pyramidit, Vapaudenpatsas, Stonehenge, Sydneyn oopperatalo, Taj Mahal ja Timbuktu.
Egyptiläinen Kheopsin pyramidi otettiin myöhemmin listan kunniajäseneksi eikä sitä voinut äänestää, kun egyptiläiset valittivat pyramidien alistamisesta äänestykseen. Muut joutuivat äänestykseen, joka tapahtui internetissä, puhelimitse ja tekstiviesteillä. Ääniä annettiin NOWC:n ilmoituksen mukaan lähes 100 miljoonaa, ja pääasiassa ilmaiseksi äänestäneiden yksityishenkilöiden lisäksi myytiin äänipaketteja yrityksille ja järjestöille. Järjestäjä sveitsiläinen yritys NewOpenWorld Corporation halusi oman ilmoituksensa mukaan edistää kulttuurin moniarvoisuutta ja arvokohteiden suojelua.
NewOpenWorld Corporationin mukaan puolet voitosta käytetään kulttuurihistoriallisesti arvokkaiden kohteiden suojelemiseen. Yksi tällainen suojeluprojekti on NOWC:n mukaan Afganistanin Bamiyanin Buddha-patsaiden uudelleen rakentaminen. UNESCO ei tue hanketta ja järjestön lehdistöedustajan mukaan  Afganistanin hallitus ei ole antanut hankkeelle mandaattia.
Voittajat

| Nimi | Vuosi | Sijainti | Selite | Kuva |
| --- | --- | --- | --- | --- |
| Chichén Itzá | 600–800 jaa. | Jukatanin niemimaa, Meksiko | Chichén Itzá on kuuluisin Maya-temppelikaupunki. Kukulcánin pyramidi oli viimeisin ja luultavasti mahtavin Maya-temppeli. |  |
| Colosseum | 70–82 | Rooma, Italia | Colosseum on Rooman keskustassa sijaitseva amfiteatteri. Se on toiminut urheilustadioneiden mallina kahden tuhannen vuoden ajan aina nykypäivään asti. |  |
| Kheopsin pyramidi | 2560 eaa. | Giza, Egypti | Kheopsin pyramidi on suurin ja tunnetuin egyptiläisistä pyramideista ja ainoa jäljellä oleva alkuperäisistä seitsemästä ihmeestä. Se pääsi listalle kunniajäsenenä ilman äänestystä. |  |
| Kiinan muuri | 220 eaa. ja 1368–1644 | Kiina | Kiinan muuri on maailman suurin ihmisen tekemä rakennelma. Se rakennettiin yhtenäiseksi puolustuslinjaksi mongolilaisia heimoja vastaan. |  |
| Kristus-patsas | 1931 | Rio de Janeiro, Brasilia | Kristus-patsas on 38 metriä korkea patsas Corcovado-vuoren yllä. Sen rakentaminen kesti viisi vuotta. Patsas toimii Rio de Janeiron symbolina. Se on luettelon nuorin kohde ja ainoa, joka ei kuulu Unescon maailmanperintöluetteloon. |  |
| Machu Picchu | 1460–1470 | Peru | Machu Picchu on inkojen vuorenhuipulle rakentama kaupunki. Se hylättiin luultavasti isorokon puhkeamisen ja espanjalaisten valloittajien takia. Kaupunki löydettiin uudelleen vuonna 1911. |  |
| Petra | 9 eaa. – 40 | Jordania | Petra on muinainen hiekkakivikallioon rakennettu kaupunki. Se sijaitsee Arabian autiomaan reunalla. Kaupunkiin on rakennettu nerokas vesitunneliverkosto. |  |
| Taj Mahal | 1630 | Agra, Intia | Taj Mahal on monumentti, jonka Shah Jahan rakennutti lempivaimonsa muistoksi. Tämä muslimiarkkitehtuurin taidonnäyte on rakennettu valkoisesta marmorista, mutta siihen on käytetty lisäksi kahtakymmentäkahdeksaa eriarvoista kivilaatua. |  |
Kritiikki

YK:n kulttuurijärjestö Unesco kieltäytyi tukemasta hanketta, koska valinta perustui sen mukaan enemmän tunteeseen kuin tieteeseen. Osa valituista kohteista ei myöskään kuulu Unescon maailmanperintöluetteloon lainkaan.
Ensimmäinen ääni oli antajalleen ilmainen, mutta maksua vastaan saattoi äänestää myös useampaan kertaan. Jotkut valtiot turvautuivat suoriin keinoihin äänten saamiseksi. Esimerkiksi Jordania lahjoitti 10 000 dinaaria (noin 9 800 euroa) elintarvikeyritykselle, joka sai rekisteröityä yli sadan tuhannen opiskelijan äänet. Toisaalla Perussa hallitus tarjosi ilmaisen nettiyhteyden terminaaleista, joilla saattoi äänestää oman maan ehdokasta.
Ehdokaskohteiden valtioiden poliitikot kampanjoivat vahvasti omien ehdokkaidensa puolesta. Esimerkiksi Brasilian presidentti Luiz Inacio Lula da Silva kampanjoi Kristus-patsaan puolesta ja vastaavasti Jordanian kuningatar Rania al-Abdullah kampanjoi kalliokaupunki Petran puolesta. Toisaalla Espanjassa kampanjoitiin laajasti Alhambran puolesta, ja kannustettiin muiden muassa lapsia äänestämään Alhambran puolesta.
Aiheesta muualla

Uudet maailman seitsemän ihmettä -sivusto
Uudet maailman seitsemän ihmettä -Google Map (Arkistoitu – Internet Archive)
Why Me? Why Not.

| Why Me? Why Not>  Liam Gallagher |
| --- | --- | --- |

Studioalbumin tiedot
 Äänitetty : 2018–2019
 Julkaistu: 20. syyskuuta 2019
 Formaatti: digitaalinen lataus, CD, vinyyli
 Tuottaja(t): Greg Kurstin Andrew Wyatt
 Tyylilaji: alternative rock, hard rock
 Levy-yhtiö: Warner Bros. Records
Liam Gallagherin muut julkaisut
| As You Were 2017 | Why Me? Why Not. 2019 | MTV Unplugged (Live at Hull City Hall) 2020 |
Singlet albumilta Why Me? Why Not.
 ”Shockwave” Julkaistu: 6. kesäkuuta 2019  ”The River” Julkaistu: 27. kesäkuuta 2019  ”Once” Julkaistu: 26. heinäkuuta 2019  ”One of Us” Julkaistu: 16. elokuuta 2019  ”Now That I’ve Found You” Julkaistu: 25. lokakuuta 2019  ”Gone” Julkaistu: 19. maaliskuuta 2020
Why Me? Why Not. on brittiläisen laulaja-lauluntekijä Liam Gallagherin toinen sooloalbumi, joka julkaistiin 20. syyskuuta 2019. Siltä julkaistiin neljä singleä, ”Shockwave”, ”The River”, ”Once” ja ”One of Us”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Shockwave | 3.31 |  |  |  |  |  |  |  |
| 2. | One of Us | 3.25 |  |  |  |  |  |  |  |
| 3. | Once | 3.33 |  |  |  |  |  |  |  |
| 4. | Now That I’ve Found You | 3.20 |  |  |  |  |  |  |  |
| 5. | Halo | 3.58 |  |  |  |  |  |  |  |
| 6. | Why Me? Why Not. | 3.38 |  |  |  |  |  |  |  |
| 7. | Be Still | 2.59 |  |  |  |  |  |  |  |
| 8. | Alright Now | 3.47 |  |  |  |  |  |  |  |
| 9. | Meadow | 4.05 |  |  |  |  |  |  |  |
| 10. | The River | 3.26 |  |  |  |  |  |  |  |
| 11. | Gone | 3.45 |  |  |  |  |  |  |  |
|  |  | 39.30 |  |  |  |  |  |  |  |
Deluxe-version bonuskappaleet
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 12. | Invisible Sun | 3.35 |  |  |  |  |  |  |  |
| 13. | Misunderstood | 4.16 |  |  |  |  |  |  |  |
| 14. | Glimmer | 3.41 |  |  |  |  |  |  |  |
|  |  | 51.02 |  |  |  |  |  |  |  |
Collector's Editionin bonuskappale
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 15. | Once (alkuperäinen demo)  | 3.50 |  |  |  |  |  |  |  |
Arvostelut

Desibeli.net:
Soundi:
Weird Tales (antologia)

| Weird Tales Fantasialehden parhaat alkuperäiskuvin> Weird Tales |
| --- | --- |
 Vuoden 1992 suomenkielisen painoksen kansi.
Alkuperäisteos
Kirjailija:  Weird Tales
Kieli:  englanti
Genre:  kauhu, fantasia, weird fiction
Julkaistu:  1976
Suomennos
Kustantaja:  Book Studio
Julkaistu:  1992
Ulkoasu:  nidottu
Sivumäärä:  250
ISBN:  951-611-489-X
Löydä lisää kirjojaKirjallisuuden teemasivulta
Weird Tales – fantasialehden parhaat alkuperäiskuvin on Peter Hainingin toimittama novelliantologia. Englanninkielinen alkuteos on julkaistu 1976 ja suomennos 1992. Kaikki kokoelman novellit on julkaistu alun perin pulp-lehti Weird Talesissa, ja kirjan ulkoasu jäljittelee niiden alkuperäistä julkaisuasua. Se on esimerkiksi ladottu kahteen palstaan, tarinoilla on niiden alkuperäiset englanninkieliset otsikot, ja niiden väliin on sommiteltu Weird Talesista otettuja kuvia ja ilmoituksia. Lehdestä otetun aineiston lisäksi kokoelma sisältää Weird Tales -historiikin.
Sisältö

Edmond Hamilton: ”Paluu” (The Man Who Returned)
Ken Gary: ”Irvokas ennustus” (A Weird Prophecy)
Robert E. Howard: ”Kuoleman musta hurtta” (Black Hound of Death)
August W. Derleth: ”Suljettu talo” (The Shuttered House)
Seabury Quinn: ”Jäätynyt kaunotar” (Frozen Beauty)
H. P. Lovecraft: ”Unen tuolla puolen” (Beyond the Wall of Sleep)
Clark Ashton Smith: ”Adomphan puutarha” (The Garden of Adompha)
Caroline Evans: ”San Francisco” (San Francisco)
Vincent Starrett: ”Gordelian laulu” (Gordelia’s Song)
Henry Kuttner: ”Feeniksin tuolla puolen” (Beyond the Phoenix)
G. G. Pendarves: ”Musta munkki” (The Black Monk)
Henry S. Whitehead: ”Jumalan poismeno” (Passing of a God)
Robert E. Howard: ”Kummittelevat pylväät” (Haunting Columns)
Manly Wade Wellman: ”Mutta laakso oli hiljainen” (The Valley Was Still)
Alice Olsen: ”Talviyö” (Winter Night)
Nictzin Dyalhis: ”Atlantanin sydän” (Heart of Atlantan)
Fritz Leiber: ”Aavesurmaaja” (The Phantom Slayer)
Leah Bodine Drake: ”Ne juoksevat taas” (They Run Again)
Robert Bloch: ”Barsacin pedot” (The Beasts of Barsac)
Ray Bradbury: ”Pam! Kuolit!” (Bang! You’re Dead!)
Theodore Sturgeon: ”Sellitoveri” (Cellmate)
Algernon Blackwood: ”Roomalaiset rauniot” (Roman Remains)
Eric Frank Russell: ”Karkotettu henkilö” (Displaced Person)
H. Russell Wakefield: ”Valtavasta syvyydestä” (From the Vasty Deep)
Mary Elizabeth Counselman: ”Haulitornin aave” (The Shot-Tower Ghost)
Allison V. Harding: ”Astu Z-junaan” (Take the Z Train)
Margaret St.Clair: ”Pieni punainen pöllö” (The Little Red Owl)
Anthony M. Rud: ”Lieju” (Ooze)
Suomentaneet Harri Haarikko, Reijo Kalvas, Kari Salminen ja Annika Eräpuro.
Vastaanotto

Juhani Hinkkanen arvosteli Weird Talesin Aikakoneessa tuoreltaan. Hän piti kirjan ulkoasua näyttävänä ja Hainingin kirjoittamaa historiikkia erinomaisena. Novellivalinnat ovat kuitenkin epäonnistuneita: Haining on ”ilmeisen tietoisesti” pyrkinyt välttämään usein antologisoituja novelleja, minkä ”seurauksena on koko teoksen läpi kulkeva keskinkertaisuuden maku”. Vaikka mukana onkin jokunen mieleenpainuva tarina, kokonaisuus jää toiseksi samoihin aikoihin ilmestyneelle Outoja tarinoita 4 -antologialle, jossa myös julkaistiin pääasiassa Weird Tales -lehdestä peräisin olevaa sisältöä.
William Twaits

| Mitalit> Maa:   Kanada.Miesten jalkapallo. Olympialaiset  | Mitalit> Maa:   Kanada.Miesten jalkapallo. Olympialaiset  | Mitalit> Maa:   Kanada.Miesten jalkapallo. Olympialaiset  | Maa:   Kanada> Miesten jalkapallo. |
| --- | --- | --- | --- |
|  Kultaa | St. Louis 1904 | joukkuekilpailu |  |
William Twaits (20. elokuuta 1878 – 13. huhtikuuta 1941) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.
Yle Joensuu

Yle Joensuu tai Yle Radio Suomi Joensuu (aiemmin Pohjois-Karjalan Radio) on yksi Yle Radio Suomen maakuntaradioista. Sen kuuluvuusalueena on Pohjois-Karjala toimituksen sijaitessa Joensuussa.
Aiheesta muualla

Yle Uutiset Joensuun kotisivut
Yle Radio Suomen aluetoimitukset